Kamu bisa jelasin ke aku soal Geuti dalam bahasa aceh?

Geuti (Sesbania grandiflora syn. Aeschynomene grandiflora) nakeuh saboh bak kayèë ubeut (manyang trôk 10m). Nèjih di Asia Seulatan ngön Asia Teunggara tapi jinoë ka meusipreuëk u mubagoë da'irah tropis.

Beuntukjih meubak kayèë ngön cabeuëng jareuëng, cabeuëng data, uram bak cöt, tarôk manyang bacut, ôn lagèë sirép ganda. Bungongjih teususôn meutumpôk, meukuta bungong putéh, lagèë keubambang khaih Faboideae. Bohjih meugantung lagèë kacang keulisa.

Bak geuti geungui sibagoë bak kayèë peucheuë/peureuluy rot atawa leuën. Ôn ngön bungongjih jeuët geutaguën keu gulè. Bungongjih biasajih geungui keu peucai. Kulét bak geuti meuguna keu ubat keumong pruët cut, ubat kayap ngön ubat kudé.

Nan-nan lam bahsa da'irah la'én di Indonesia nakeuh turi (Jawa), turi (Pasundan), toroi (Madura), tuwi, suri (Mongondow), uliango (Gorontalo), gorgogua (Buol), kayu jawa (Baree, Makasar), ajutaluma (Bugis), palawu (Bima), tanunu (Sumba), gala-gala (Timor), tun (Ternate, Tidore).